ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ڈیجیٹائزڈ زرعی ماحولیاتی نظام
نئی دہلی، 5/اپریل 2022 ۔ محکمہ نے ایک اعلیٰ سطحی ٹاسک فورس تشکیل دی ہے جو ’’انڈیا ڈیجیٹل ایکوسسٹم آف ایگریکلچر ‘‘ رپورٹ کو حتمی شکل دے رہی ہے۔ ٹاسک فورس نے موضوع کے ماہرین، کسانوں، کسان پیداواری تنظیموں  اور عام لوگوں سے کمنٹس مدعو کی تھی اور ان پر غور کیا تھا۔ اس کی بنیاد پر محکمہ ملک میں ایگری اسٹیک کی تخلیق کے لئے ایک لائحہ عمل کو حتمی شکل دے رہا ہے، جو زراعت پر مرکوز اختراعاتی سالیوشنز کے لئے بنیاد فراہم کرے گا، جس کے نتیجے میں ایسی ڈیجیٹل ٹیکنالوجی سامنے آئے گی جو کسانوں کی آمدنی میں اضافہ کرنے اور ملک میں زرعی شعبے کی کارکردگی کو بہتر بنانے میں مؤثر کردار ادا کرے گی۔
اس سلسلے میں لیڈنگ ٹیکنالوجی / ایگری- ٹیک / اسٹارٹ اپس کمپنیوں کی نشان دہی کی گئی تھی اور انھیں بھارت سرکار کے ساتھ اشتراک کرنے اور منتخب اضلاع / گاؤں کے ڈیٹا کی بنیاد پر پروف آف کنسیپٹ  تیار کرنے کے لئے شراکت داری کرنے کی دعوت دی گئی تھی۔ محکمہ کی ویب سائٹ کے توسط سے ایک پبلک اپیل جاری کی گئی تھی، جس میں مفاہمت نامے کے لئے تجاویز مدعو کی گئی تھیں۔ کمپنیوں کو دعوت دی گئی تھی کہ وہ خالص پرو بونو بنیاد پر ایم او یو پر دستخط کریں اور پی او سیز ڈیولپ کریں۔ ان پی او سیز سے ایگری اسٹیک اور سروس اینڈ سالیوشنز کے استعمال کو سمجھنے میں مدد ملے گی، جسے دستیاب اعداد و شمار کا استعمال کرتے ہوئے تیار کیا جاسکتا ہے اور اگر ان میں سے کوئی چیز کسانوں کے لئے مفید پائی گئی تو اسے قومی سطح پر نافذ کیا جائے گا۔ اس سلسلے میں حکومت نے لیڈنگ ٹیکنالوجی / ایگری- ٹیک پلیئرس اور اسٹارٹ اپس کے ساتھ مفاہمت ناموں پر دستخط کئے تاکہ منتخب اضلاع / گاؤوں میں پروف آف کنسیپٹ  پر کام کیا جاسکے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
سائنس اور ٹیکنالوجی کی وزارت
سورن جینتی کے وابستگان میٹل سی او2 بیٹری کواس قابل بنانے کی کوشش کررہے ہیں جس سے سیاروں کے مشن جاتی اوراس کے لانچ کی لاگت کم کی جاسکے
پروفیسر چندرشیکھر شرما نے جن کا تعلق ا ٓئی آئی ٹی حیدرآباد سے ہے حال ہی میں لیتھیئم۔ سی او 2 بیٹری کے تکنیکی طور پر قابل عمل ہونے کا پہلی مرتبہ مریخ کے مصنوعی ماحول میں جائز ہ لیا ہے جو کہ اس تکنالوجی کا پیٹنٹ شعبہ ہے
نئی دہلی ،17دسمبر:مریخ مشن جیسے ہندوستان کے سیارہ جاتی مشن بہت جلد پے لوڈ ماس اور لانچ کی لاگت میں کمی لے آئیں گے۔ یہ کمی بطور توانائی بردار اندرون ملک تیار میٹل سی او 2 بیٹری کی مدد سے لائی جائے گی۔
آئی آئی ٹی حیدرآباد کے کیمیکل انجینئرنگ کے محکمہ کے ایسوسی ایٹ پروفیسر چندرشیکھر شرما، جنہیں اس سال کی سورن جینتی فیلوشپ ملی ہے، ہندوستانی مریخ مشن کے لئے توانائی بردار کے طور پر سی او2 کے ساتھ میٹل سی او 2 کی سائنسی تفہیم اور تکنیکی ترقی کےلئے سرگرم عمل ہیں۔ انہیں فیلوشپ حکومت ہند کے سائنس اور تکنالوجی کے محکمہ کی طرف سے دی گئی ہے۔
پروفیسر شرما نے حال ہی میں پہلی مرتبہ لیتھیئم سی او 2 کی تکنیکی معقولیت کاجائزہ لیا ہے۔ ان کا متعلقہ مقالہ جرنل ایلسیویئرس مٹیریلس لیٹرس میں شائع ہواہے۔ سرون جینتی فیلوشپ کے ایک حصہ کے طور پر وہ میٹل سی او2 بیٹری کا ایک پروٹوٹائپ تیار کرنا اور مریخ مشن میں اس تکنالوجی کی معقولیت کا جائزہ لینا چاہتے ہیں۔ میٹل سی او 2 میٹریوں سے سیارہ جاتی مشن کے پے لوڈاورلانچ لاگت کم ہوجائےگی۔
اس تحقیق کے دوسرے متوازی پہلو کا تعلق میٹل سی او2 بیٹری ٹکنالوجی تیار کرنے سے ہے۔ میٹل سی او 2 بیٹریاں موجودہ لی ایون بیٹریوں کے مقابلہ میں نمایاں طور پر زیادہ توانائی کی حامل ہوں گی اور سی او2 اخراج کامفید حل پیش کریں گی۔یہ حل روایتی طریقوں سے بہتر ہے۔
سائنس اور ٹیکنالوجی کی وزارت
کووڈ – 19 سے لڑائی کے لئے بھارت کے اقدامات
سی ایس آئی آر گرام نیگیٹیو سیپسِس سے متاثرہ سنگین طور پر بیمار مریضوں کی جان بچانے کے لئے دوا تیار کرنے کی کوششوں میں مدد کر رہا ہے
نئی دلّی ، 20 اپریل / سائنسی اور صنعتی تحقیق کی کونسل  نے اپنے اہم پروگرام نیو ملینیم انڈین ٹیکنا لوجی لیڈر شپ پہل  کے ذریعے گرام نیگیٹیو سیپسِس سے متاثرہ مریضوں کی زندگی بچانے کے لئے دوا تیار کرنے کی خاطر 2007 ء سے احمد آباد کی کیڈلا فارماسیو ٹیکلس لمیٹیڈ کی مدد کر رہی ہے ۔ دوائیں تیار کرنے کی پوری کوششوں کو  کو سی ایس آئی آر کے ذریعے مقرر کردہ نگراں کمیٹی کے ذریعے سپر وائز کیا جاتا ہے ۔ اس دواء سے سخت بیمار مریضوں کی شرح اموات میں 50 فی صد تک کی کمی ہو سکتی ہے۔ یہ دواء ، اِس صورت میں اعضاء رئیسہ کی تیزی سے بحالی میں بھی مدد کرتی ہے ۔ اب اس دواء کو بھارت میں فروخت کرنے کی اجازت دے دی گئی ہے ۔ یہ دوا تجارتی طور پر کیڈلا فارما سیوٹیکل لمیٹیڈ کی " سیپسیواک " کے نام سے دستیاب ہو گی ۔
عالمی سطح پر گرام نیگیٹیو سیپسِس کے لئے کسی دواء کو ابھی تک منظوری نہیں دی جا سکی ہے لیکن اِس دوا کی دریافت ہمارے لئے فخر کی بات ہے ۔
گرام نیگیٹیو سیپسِس اور کووڈ – 19 سے شدید متاثرہ مریضوں کی قوت مدافعت میں بڑی تبدیلی آتی ہے ، جس سے اُن کے سائیٹوکائن پروفائل میں زبردست تبدیلی آتی ہے ۔ یہ دواء جسم کے مدافعت کے نظام کو بڑھاتی ہے اور اس طرح سائیٹوکائن کی تبدیلی کو روکنے میں مدد کرتی ہے اور اس طرح مریض تیزی سے صحت یاب ہوتا ہے اور اُن کی اموات کی شرح کم ہو جاتی ہے ۔
کووڈ – 19 اور گرام نیگیٹیو سیپسِس سے متاثرہ مریضوں کی کلینکل خصوصیات میں یکسانیت کو دیکھتے ہوئے سی ایس آئی آر اب کووڈ – 19 کے سنگین مریضوں کے لئے اِس دواء کا استعمال کرکے ، اُن کی شرح اموات کم کرنے کی کوشش کی جا رہی ہے ۔ بھارت کے ڈرگ کنٹرولر جنرل  نے اس تجربے کی منظوری دے دی ہے اور یہ جلد ہی کئی اسپتالوں میں شروع کیا جائے گا ۔
سی ایس آئی آر نے کووڈ – 19 سے متاثرہ اسپتال میں داخل مریضوں کی تیز تر صحت یابی کے لئے ایم ڈبلیو کا تجزیہ کرنے اور ان کے ذریعے بیماری پھیلنے کو کم سے کم کرنے کے ساتھ ساتھ کووڈ – 19 سے متاثرہ مریضوں کے رابطے میں آئے جیسے خاندان کے افراد اور حفظانِ صحت کے ورکر وغیرہ جیسے افراد کو پرافائی لیکسس دینے کا منصوبہ بنایا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1887
(Visitor Counter : 180
صحت اور خاندانی بہبود کی وزارت
افواہیں بنام حقائق
تری پورہ میں سیمپل سیکوئنسنگ سے ڈیلٹا پلس کے کسی بھی معاملے کی اطلاع نہیں
نمونوں کی جانچ سے ڈیلٹا قسم کے معاملوں کا پتہ چلا
تری پورہ میں ڈیلٹا پلس قسم کے بڑھتے ہوئے معاملات سے متعلق کچھ میڈیا رپورٹیں سامنے آئی ہیں ۔اس سلسلے میں ، یہ اطلاع دی جاتی ہے کہ :
• تری پورہ سے 152 نمونےہول جینوم سیکوئنس  کے لئے این آئی بی ایم جی کلیانی بھیجے گئے۔
• رینڈم نمونے ان لوگوں کے تھے جو اپریل اور مئی 2021 کے درمیان آر ٹی - پی سی آر پازیٹیو پائے گئے تھے۔
• این آئی بی ایم جی کلیانی میں کئے گئے ڈبلیو جی ایس کے نتائج سے پتہ چلا
o 3 نمونے بی .1.1.7 کے لئے پازیٹیو پائے گئے
o 11 نمونے بی .1.167.1  کے لئے پازیٹیو پائے
o 138 نمونے بی .1.617.2  کے لئے پازیٹیو پائے گئے تھے
مذکورہ بالا سیکوئنسڈ سیمپل میں ڈیلٹا پلس کا کوئی بھی معاملہ سامنے نہیں آیا۔
بہت چھوٹی، چھوٹی اور درمیانی صنعتوں کی وزارت
کھادی اور دیہی صنعت کمیشن نے صفائی مہم شروع کی
وزیر اعظم جناب نریندر مودی نے کئی مواقع پر تمام ہندوستانیوں کو صفائی کا پیغام دیا ہے۔ نئی دہلی کے راج پتھ پر سووچھ بھارت ابھیان کی شروعات کرتے ہوئے وزیر اعظم نے کہا تھا، ’’صرف سووچھ بھارت کے ذریعے ہی یہ ملک مہاتما گاندھی کو ان کی جینتی پر سچا خراج عقیدت پیش کر سکتا ہے۔‘‘
2 اکتوبر، 2014 کو ملک بھر میں سووچھ بھارت ابھیان کو ایک قومی تحریک کے طور پر شروع کیا گیا تھا۔
وزیر اعظم کے خواب کو پورا کرنے کے لیے کھادی اور دیہی صنعت کمیشن  اپنی پوری صلاحیت اور پورے عزم کے ساتھ کام کر رہا ہے۔ کمیشن کے چیئرمین جناب منوج کمار نے نئی دہلی کے راج گھاٹ پر اس سلسلے میں ایک صفائی مہم کی شروعات کی اور صفائی کے تئیں اپنے عزم کو دہرایا۔
اس سے پہلے 17 ستمبر، 2022 کو وزیر اعظم کے یوم پیدائش کے موقع پر کھادی اور دیہی صنعت کمیشن کے چیئرمین نے کمیشن کے مرکزی دفتر کے عہدیداروں اور ملازمین کے ساتھ بہت چھوٹی، چھوٹی اور اوسط درجے کی صنعتوں کے مرکزی وزیر جناب نارائن رانے کی قیادت میں ممبئی کے جوہو بیچ پر ایک صفائی پروگرام چلا کر عام لوگوں کے درمیان صفائی کے موضوع پر بیداری پیدا کرنے کی کوشش کی۔
صحت اور خاندانی بہبود کی وزارت
کووڈ-19کی تازہ صورت حال: معاملات اور بندوبست
نئی دہلی، 6/مارچ۔ ایک اور مشتبہ شخص میں کووڈ-19 کے اثرات مثبت پائے گئے ہیں۔ جس شخص کو کووڈ-19 کی بیماری کی تصدیق ہوئی ہے اس نے تھائی لینڈ اور ملیشیا کا دورہ کیا تھا۔ یہ مریض اسپتال میں الگ تھلگ وارڈ میں رکھا گیا ہے اور اس کی حالت مستحکم ہے۔ اب ملک میں کورونا وائرس کے 31 مریضوں کی تصدیق ہوچکی ہے۔ ان میں 16 اٹلی کے باشندے ہیں۔
تازہ ترین ہدایت کے مطابق تمام بین الاقوامی مسافروں کے لئے، چاہے وہ کسی بھی ملک کے شہری ہوں، طبی جانچ کرانا لازمی ہے۔ 9 بڑے ہوائی اڈوں کو موجودہ 21 ہوائی اڈوں کے ساتھ منسلک کردیا گیا ہے، جہاں مسافروں کی پوری طرح جانچ کی جارہی ہے۔ اس طرح جن ہوائی اڈوں پر آنے والے مسافروں کی مکمل جانچ کی جارہی ہے ان کی تعداد 30 ہوگئی ہے۔
صحت کی مرکزی وزارت اور ڈبلیو ایچ او نے کووڈ- 19 سے متعلق ایک دن کی قومی سطح کی تربیت کا انعقاد کیا ہے۔ اس کا افتتاح آج یہاں صحت کی سکریٹری محترمہ پریتی سودن نے کیا۔ اس تربیتی میٹنگ میں تمام ریاستوں کے 280 صحت سے متعلق عہدیدار، ریلوے، دفاع اور نیم فوجی دستوں کے اسپتالوں کے طبی عہدیدار شرکت کررہے ہیں۔ اس میں ملک بھر کے 1000 طبی افراد نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ و ا۔م ر
UN-1083
(Visitor Counter : 130
صحت اور خاندانی بہبود کی وزارت
کووڈ راحت امداد پر تازہ جانکاری
کووڈ روک تھام کے لیے بھارت کی کوششوں کو تقویت دینے کے لیے عالمی امداد کو بروقت طریقے سے ریاستوں اور مرکز کے زیر انتظام علاقوں کو فراہم کرنے کی غرض سے تیزی سے منظوری
نئی دہلی، 16مئی، 2021/بھارت کے لیے خیرسگالی اور یکجہتی کے جذبے کے طور پر بین الاقوامی برادری کووڈ – 19 کی روک تھام کی غرض سے بھارت سرکار کی طرف سے کی جانے والی کوششوں میں مدد کر رہی ہے۔ بھارت کو کووڈ-19 راحت میڈیکل امداد اور بین الاقوامی عطیات مختلف ملکوں اور تنظیموں کی طرف سے 27 اپریل 2021 سے مل رہے ہیں تاکہ اس کی کوششوں میں اضافہ ہو۔ بھارت سرکار ریاستوں اور مرکز کے زیر انتظام علاقوں کو ان کے وسائل اور کوششوں میں مدد دینے کے لیے عالمی امداد کی فراہمی تیزی سے کر رہی ہے۔
مجموعی طور پر 11058 آکسیجن کنسنٹریٹرز ، 13496 آکسیجن سلینڈرز ، 19 آکسیجن جینریشن پلانٹس ، 7365 وینٹی لیٹرز / بائی پیپ ، 5.3 لاکھ ریمڈیسیویر شیشیاں سڑک اور فضائی راستے سے فراہم کی گئی ہیں۔ یہ فراہمی 27 اپریل 2021 سے 15 مئی 2021 کے درمیان کی گئی۔
14 اور 15 مئی ، 2021 کو قزاقستان، جاپان، سوئٹزرلینڈ، اونٹاریو  ، امریکہ ، مصر اور برٹش آکسیجن کمپنی  کی طرف سے بڑی کھیپیں موصول ہوئی ہیں۔
- آکسیجن کنسنٹریٹرز : 100
- وینٹی لیٹرز / بائی پیپ / سی پیپ: 500
- آکسیجن سلینڈر : 300
- ریمڈیسیویر : 40000
- ماسک اور روک تھام کے ملبوسات
یہ راحت سامان بہت سی ریاستوں اور مرکز کے زیر انتظام علاقوں کو پہنچایا گیا۔
ہماچل پردیش کے ریاستی نگراں آفیسر ڈاکٹر رمیش چند نے ریاست میں مریضوں کی مدد کےلیے غیرملکی امداد کے حصے کے طور پر کووڈ – 19 کے ساز و سامان موصول ہونے سے متعلق جانکاری فراہم کی ۔
]ڈی ڈی نیوز ٹویٹر لنک https://twitter.com/DDNewslive/status/1393859966159572993?s=08]
موصول کرنے والی ریاستوں اور مرکز کے زیر انتظام علاقوں کو فوری طور پر سامان مختص کرنے اور انہیں فراہم کرنے کا سلسلہ جاری ہے۔
۔۔۔
م ن ۔ اس۔ ت ح ۔
6.05.2021
U –4542
(Visitor Counter : 131
بندرگاہوں، جہاز رانی اور آبی راستوں کی وزارت
بندر گاہوں پر کارگو کو نمٹانے کی صلاحیت
بندر گاہوں ، جہاز رانی اور آبی گزر گاہوں کے مرکزی وزیر جناب سربا نند سونووال نے آج لوک سبھا میں ایک تحریری جواب میں معلومات دیتے ہوئے بتایا کہ سال 21-2020 کے دوران بڑی بندر گاہوں پر کارگو کو نمٹانے کی صلاحیت سے متعلق بندر گاہ کے لحاظ سے تفصیلات درج ذیل ہیں:
|
|
بندر گاہ کے نام
|
|
گنجائش 21-2020 
|
|
شیام پرساد مکھر جی بندر گاہ، کولکاتا
|
|
90.77
|
|
پردیپ بندر گاہ
|
|
259.00
|
|
وشا کھا پٹنم بندر گاہ
|
|
134.18
|
|
کاما راجر بندر گاہ
|
|
91.00
|
|
چنئی بندر گاہ
|
|
135.00
|
|
وی او چدم برنر بندر گاہ
|
|
111.46
|
|
کوچین بندر گاہ
|
|
78.60
|
|
نیو منگلور بندر گاہ
|
|
104.73
|
|
مار موگاؤ بندر گاہ
|
|
63.40
|
|
ممبئی بند ر گاہ
|
|
84.00
|
|
جواہر لال نہرو بندر گاہ
|
|
141.37
|
|
دین دیال بندر گاہ
|
|
267.10
سال 231-2020 کے دوران بڑی بندر گاہوں پر کُل گنجائش 1560.61 ایم ٹی پی اے تھی، جو کار گو کی نقل وحرکت کو سنبھالنے کے لئے کافی تھی۔ 21-2020 کے دوران نمٹا ئے گئے کل ٹریفک 672.68 میٹرک ٹن تھی۔
بڑی بندر گاہوں کے بنیادی ڈھانچے کی ترقی اور گنجائش میں اضافہ ایک جاری عمل ہے۔ اس میں نئی برتھوں اور ٹرمنل کی تعمیر ، موجودہ برتھوں اور ٹرمنل کی میکنائزیشن، بڑے بحری جہازوں کو راغب کرنے کے لئے گہرائی سے گاد نکالنے کا عمل ، سڑک اور ریل رابطہ وغیرہ کی ترقی شامل ہے۔ 21-2020 کے دوران منظور کئے گئے پروجیکٹوں کی تفصیلات درج ذیل ہے۔
|
|
بندر گا ہ کا نام
|
|
منظور کئے گئے پروجیکٹوں کی تعداد
|
|
سرمایہ کاری 
|
|
شیام پرساد مکھرجی بندر گاہ، کولکاتا
|
|
2
|
|
289.30
|
|
پردیپ بندر گاہ
|
|
1
|
|
3,004.63
|
|
کاماراجر بندر گاہ
|
|
1
|
|
153.50
|
|
وی او چدمبر نار بندر گاہ
|
|
1
|
|
22.40
|
|
چنئی بندر گاہ
|
|
3
|
|
31.35
|
|
نیو مینگلورو بندر گاہ
|
|
1
|
|
2.50
|
|
مور موگاہ بندر گاہ
|
|
1
|
|
101.72
|
|
ممبئی بندر گاہ
|
|
2
|
|
517.44
|
|
جواہر لال نہرو بندر گاہ
|
|
1
|
|
58.00
|
|
دین دیال بندر گاہ
|
|
2
|
|
86.10
کیمیکلز اور فرٹیلائزر کی وزارت
مرکزی حکومت ریمڈیسور کی فراہمی میں حکومت مہاراشٹر کی ہر ممکن مدد کررہی ہے:جناب من سکھ منڈاویا
نئی دہلی 17 اپریل 2021: کیمکلز اور فرٹیلائزر کے وزیر مملکت جناب من سکھ منڈایا نے آج کہا ہے کہ حکومت ہند مہاراشٹر کے سرکاری افسران کے ساتھ سرگرم رابطے میں ہے اور ریمڈیسور کی فراہمی میں ہر ممکن تعاون کررہی ہے۔ اپنے کی ٹویٹ پیغامات میں انھوں نے حکومت مہاراشٹر کے اس کے برعکس بیانات کی سخت مذمت کی ہے۔
وزیر موصوف نے کہا ہے کہ حکومت نے ملک میں پیداوار دوگنا کرنے کے لئے 12.04.2021 سے اب تک مزید 20 کارخانوں کو پیداواری صلاحیت بڑھانے کی اجازت دے چکی ہے۔ مہاراشٹر کے عوام کے لئے ریمڈیسور کی خاطر خواہ فراہمی مرکزی حکومت کی ترجیح ہے۔
سرکاری ریکارڈز کے مطابق ای او یو کی صرف ایک یونٹ اور ایک SEZمیں ہے۔ حکومت نے ریمڈیسور تیار کرنے والوں سے رابطہ کرلیا ہے۔ ایسی کوئی کھیپ پھنسی ہوئی نہیں ہے۔
وزیر موصوف نے متعلقہ لوگوں سے درخواست کی ہے کہ وہ ان 16 کمپنیوں کی فہرست عام کریں اور اسٹاک کی دستیابی اور ڈبلیو ایچ او۔ جی ایم پی کے بارے میں بتائیں ۔ مرکزی حکومت اس ملک کے عوام کے لئے سب کچھ کرنے کے عہد پر کارفرما ہے۔
وزارت دفاع
بھارتی ساحلی محافظ نے سنک جزیرے سے دور ڈوبتے جہاز گنگا-1 سے 9 عملے کو بچالیا ہے
نئی دہلی،24؍ جون بھارتی ساحلی محافظ  نے 23 جون 2021 کو سنک جزیرے سے دورڈوب رہے جہاز گنگا-1 سے 9 عملے کو بچالیا ہے۔ آئی سی جی کو پورٹ بلیئر کے 30 این ایم جنوب مشرق میں ٹگ گنگا-1 سے خطرے کا الرٹ ملا تھا۔ مبینہ طور پر ٹگ 22 جون 2021 کو ایک کشتی کے ساتھ تعمیراتی ساز وسامان لوڈ کرکے 9 عملے کے ساتھ پورٹ بلیئر کے لئے روانہ ہوا تھا۔ اس جہاز کو 23 جون 2021 کے ابتدائی اوقات میں ہٹبے پہنچنا تھا۔ تاہم جہاز کے عملے کو انجن روم میں شدید سیلاب کا احساس ہوا اور انہوں نے حکام کو با خبر کرنے کے لئے خطرے کا الرٹ ایکٹی ویٹ کردیا۔ بے قابو سیلاب کی وجہ سے عملے نے ٹگ کو چھوڑ دیا تھا اور حفاظت کے لئے ایک کشتی پر سوار ہو کر کے پناہ لی تھی۔
آئی سی جی نے پورٹ مینجمنٹ بورڈ ، پورٹ بلیئر کے ساتھ مل کر تلاشی اور بچاؤ  کارروائیوں کی فوری شروعات کی، جس میں آئی سی جی کے جہازوں اور پی ایم بی ٹگ ’اوسین مارول‘ حفاظت کے لئے تعینات کئے گئے۔ آئی سی جی جہاز سی-146 اور آئی سی جی جہاز سی -412 کو امداد کی خاطر فوری طور پر معمول کی تعیناتی کے لئے کام میں لگادیا گیا۔ آئی سی جی جہاز درگا وائی دیش مکھ اور پی ایم بی ٹگ ’اوسین مارول‘ فوری امداد کے لئے ڈیمج کنٹرول ٹیم اور سیلابی سازو سامان کے ساتھ پورٹ بلیئر سے روانہ ہوئے۔ خطرے سے دو چار جہاز کے عملے کو بچالیا گیا۔ فی الحال اُن کے محفوظ ہونے کی اطلاع ہے۔ تاہم ایک عملے کے پیر میں شدید چوٹیں آئی ہیں اور آئی سی جی جہاز سی -146 کے ذریعے کامیابی سے خالی کرا لیا گیا۔ عملے کو پورٹل بلیئر لایا گیا اور وہاں سے اُن کے مزید طبی بندو بست کے لئے جی بی پنت اسپتال میں داخل کرادیا گیا ہے۔
۰۰۰۰۰۰۰۰

U-5884
(Visitor Counter : 125
صحت اور خاندانی بہبود کی وزارت
سرکاری اسپتالوں اور کمیونٹی صحتی مراکز کی باقاعدہ جانچ پڑتال
نئی دہلی،09؍جولائی۔ وزیرمملکت  جناب اشونی کمار چوبے نے آج راجیہ سبھا میں ایک تحریری جواب میں بتایا ہے کہ صحت عامہ اور اسپتال ریاستی موضوعات ہیں، ریاستوں/مرکز کے زیر انتظام علاقوں کی ذمہ داری بنتی ہے کہ وہ سرکاری اسپتالوں اور کمیونٹی صحتی مراکز سمیت تمام تر حفظانِ صحت کی سہولتوں کی با قاعدگی سے جانچ پڑتال اور کارکردگی کی نگرانی رکھیں تاکہ یہ تمام ادارے با قاعدگی سے اپنے فرائض انجام دیں۔
تاہم قومی صحتی مشن  کے تحت مختلف النوع صحت عامہ سے متعلق سہولتوں کی کارکردگی کو بہتر بنانے، جس میں سی ایچ سی بھی شامل ہے، کیلئے مختلف النوع میکانزم موجود ہیں، جن کے تحت با قاعدگی سے نظرثانی مٹنگوں کا اہتمام کیا جاتا ہے، ویڈیو کانفرنس اور سینئر افسروں کے فیلڈ ویزٹ ہوتے ہیں۔ خدمات کی فراہمی کے لئے واضح نشانے طے کئے جاتے ہیں تاکہ کارکردگی میں اضافہ ہو اور حصولیابیوں کے لئے انعامات وغیرہ بھی دیئے جاتے ہیں۔
صحتی انتظام اطلاعاتی نظام  کے میکانزم کے توسط سے اسپتالوں کی کارکردگی کا بھی جائزہ لیا جاتا ہے۔ اسی طریقے سے بھارتی صحت عامہ معیارات  ، قومی کوالٹی یقین دہانی معیارات، کایاکلپ وغیرہ کے ذریعے رہنما خطوط کو عملی شکل دی جاتی ہے تاکہ سی ایچ سی سمیت صحت عامہ کے تمام اداروں کی کارکردگی کا جائزہ لینے کے لئے میکانزم فراہم کرایا جا سکے۔
اسی طریقے سے صحتی سہولتوں کی سطح پر روگی کلیان سمیتیاں  کو ایک فورم کے طور پر کام کرنا ہوتا ہے تاکہ یہ سمیتی کارکردگی میں اصلاح کا ذریعہ بن سکے ا ور فراہم کی جانے والی سہولتوں کی حالت بہتر ہو سکے، بڑے پیمانے پر شراکت داری اور احتساب کا راستہ ہموار ہو۔ بنیادی حفظان صحت کے مراکز پر مریضوں کو بہتر سہولتیں فراہم ہو سکیں۔
اس کے علاوہ ہر ضلعے میں ڈی آئی ایس ایچ اے  تشکیل دی جاتی ہیں تاکہ ضلعے میں مختلف النوع مرکزی اسپانسرشدہ اسکیموں کے نفاذ کی نگرانی ممکن ہو سکے۔ اس کے تحت یعنی ان کمیٹیوں میں پی آر آئی اور یو ایل بی کے نمائندگان بھی شامل ہوتے ہیں۔
دواؤں کی دستیابی کی نگرانی ڈرگ اینڈ ویکسین ڈِسٹریبیوشن مینجمنٹ سسٹم  کے ذریعے کی جاتی ہے۔ واضح رہے کہ ڈی وی ڈی ایم ایس ویب سائٹ پر مبنی سپلائی چین انتظام نظام ہے، جو مختلف ادویہ کی خریداری، سپلائی، تقسیم او ر فہرست وغیرہ کی نگرانی کرتا ہے، جس کے تحت آپریشن میں کام آنے والے اور دیگر لائق استعمال سازوسامان اور اشیاء بھی شامل ہیں۔ضلعی اور ریاستی سطحوں پر تمام سہولتوں کے ساتھ ادویہ کی دستیابی کو یقینی بنانے کے لئے یہ نظام نگرانی کے فرائض انجام دیتا ہے۔ ڈی وی ڈی ایم مختلف علاقائی/ضلعی، دواکے گوداموں، ضلعی اسپتالوں، ان کے ذیلی اسٹورس یعنی کمیونٹی ہیلتھ مراکز اور پرائمری ہیلتھ مراکز کے ساتھ رابطہ رکھتا ہے۔ مزید براں اس نظام کی اپنی کارکردگی ہے، جو مریضوں تک ادویہ کی بہم رسانی پر بھی نظر رکھتی ہے اور اس طریقے سے آخری شخص تک دواؤں کی دستیابی کا پتہ لگایا جا سکتا ہے۔
اس کے علاوہ ریاستوں کو تشخیصی تجویز کے احتساب کے لئے بھی حوصلہ افزائی کی جاتی ہے تاکہ فراہم کی جانے والی صحتی سہولتوں کی کوالٹی بہتر ہو سکے اور تشخیص میں جنرک دواؤں کا معقول استعمال رواج پا سکے۔ ادویہ کے دانشمندانہ استعمال اور ہر طرح کے زیاں کو روکنے کے لئے معیاراتی معالجاتی رہنما خطوط وضع کئے گئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ۔۔۔۔ ۔ک ا
U- 2968
(Visitor Counter : 42
وزارتِ تعلیم
مرکزی وزیر تعلیم نے مجموعی ترقی کے لئے ’قومی تعلیمی پالیسی:مسائل ، چیلنجز، مستقبل کی راہ‘ پر مرکوز ویبنار سے خطاب کیا
نئی دہلی،27نومبر 2020/مرکزی وزیر تعلیم جناب ر میش پوکھریال نے جامع ترقی کے لئے ’قومی تعلیمی پالیسی:مسائل، چیلنججز، مستقبل کی راہ موضوع پر مرکوز ایک ویبنار سے آج خطاب کیا۔ یہ ویبنار یونیورسٹی گرانٹ کمیشن کے فروغ انسانی وسائل ، مرکز ، ایچ آر ڈی سی، جواہر لعل نہرو یونیورسٹی  کے ذریعہ ریسرچ فار ریسرجرز فاؤنڈیشن  کے تعاون سے منعقد کیا گیا ۔ ملک اور بیرون ملک سے 125 اشخاص نے اس ویبنار میں شرکت کی۔ جے این یو کے فیس بک آفیشئل پیج کے ذریعہ پروگرام کی لائیو اسٹریمنگ سے 7000 سے زیادہ افراد نے اسے دیکھا اور سنا۔
اس موقع پر اپنے خطاب میں جناب پوکھریال نے کہا کہ نئی قومی تعلیمی پالیسی دنیا کی ان کچھ چنندہ پالیسیوں میں سے ایک ہے جس پر بہت زیادہ تفصیلی اور گہرے طریقے سے غور و خوض کیا گیا ہے۔ انہوں نے کہاکہ قومی تعلیمی پالیسی طلبا کو مکمل تعلیم فراہم کر ان کے کردار کو وضع کرنے پر مرکوز کی گئی ہے۔ مرکزی وزیر تعلیم نے کہا کہ یہ پالیسی یقینی طور سے ملک کے اندر ہی عالمی پیمانے کی ریسرچ سہولیات اور مواقع مہیا کرکے ’ہندستان میں مطالعہ‘ اور ’ہندستان میں رہائش‘ کی سوامی وویکا نند کے تصور کو حقیقت میں بدلنے مدد کرے گی۔ انہوں نے کہا کہ تعلیمی پالیسی کی ایک خصوصی خوبی دنیا میں ’واسودیو کٹمب کم ‘ کے جذبے کو بڑھاوا دینا ہے۔ جناب پوکھریال نے مادری زبان میں تعلیم دیئے جانے پر زور دیتے ہوئے کہا کہ تعلیم کو جمہوری بنانے کے لئے یہ ضروری ہے۔ انہوں نے گاندھی جی کے الفاظ کو یاد کرتے ہوئے کہاکہ ہر گاؤں ایک جمہوریہ ہے اور ان تک تعلیم کی روشنی پہنچنا چاہئے۔
قومی تعلیمی پالیسی 2020 کی مسودہ کمیٹی کے سربراہ پروفیسر کے کستوری رنگن نے قومی تعلیمی پالیسی کے خاکے، اس کی اہمیت اور مخصوص خوبیوں کو اجاگر کیا۔ انہوں نے یہ بھی بتایا کہ کس طرح سے سخت محنت وقف کرکے اور یکجوئی کے ساتھ نئی تعلیمی پالیسی تمام اسٹاک ہولڈروں سے مختلف پہلوؤں پر تفصیلی اور گہرے غوروخوض کے بعد تیار کیا گیا۔ پروفیسر کستوری رنگن نے کہا کہ قومی تعلیمی پالیسی ہندستان میں اس کی آبادی کی شکل میں دستیاب نفع بخش وسائل کا کیپٹلائزیشن کرکے چوتھے صنعتی انقلاب میں اہم کردار نبھائے گی۔ انہوں نے یہ بھی بتایا کہ اس طرح سے قومی تعلیمی پالیسی میں مستقبل کے لئے تعلیم کا تصور سمایا ہوا ہے جو کہ ہمارے قومی اہداف کو مسلسل ترقی کے نشانے کے ساتھ جوڑنے میں مدد گار بنے گی۔
جے این یو کے وائس چانسلر پروفیسر ایم جگدیش کمار نے کہاکہ نئی قومی تعلیمی پالیسی 2020 ہندستان کی آزادی کے بعد اپنی طرح کی یہ پہلی پالیسی ہے۔ انہوں نے کہا کہ جے این یو قومی تعلیمی پالیسی کے نفاذ اور اعلی تعلیم کے دیگروسائل کے سامنے مثال پیش کرکے قیادت کرنے کو تیار ہے۔ پروفیسر جگدیش کمار نے بتایاکہ جے این یو کے ماہرین تعلیم کے مختلف تحریروں کو کتاب کی شکل میں جلد ہی فراہم کرایا جائے گا اور یہ قومی تعلیمی پالیسی 2020 کے سلسلہ میں بیداری لانے میں مدد گا ر ہوگی۔
پروفیسر جینت ترپاٹھی نے مہمان خصوصی، جے این یو کے وائس چانسلر اور اس تقریب کے اہتمام کو کامیابی سے چلانے میں تعاون دینے والی کمیٹی کے تمام ممبران کے تئیں شکریہ کا اظہار کیا۔
م ن۔ ش ت۔ج
Uno-7647
(Visitor Counter : 116
وزیراعظم کا دفتر
وزیر اعظم نے ریاست ہائے متحدہ امریکہ کی نائب صدر منتخب ہونے پرکملا ہیرس کو مبارکباد پیش کی
نئ دہلی، 08 نومبر، 2020: وزیر اعظم جناب نریندر مودی نے ریاست ہائے متحدہ امریکہ کی نائب صدر منتخب ہونے پر کملا ہیرس کو مبارکباد پیش کی ہے۔
وزیر اعظم نے کہا ہے کہ، ’’کملا ہیرس کو دلی مبارکباد! آپ کی کامیابی غیر معمولی اہمیت کی حامل ہے اور یہ آپ کی خواتین کے لئے ہی نہیں بلکہ تمام بھارتی امریکیوں کے لئے انتہائی فخر کی بات ہے۔ مجھے پورا اعتماد ہے کہ آپ کی حمایت اور قیادت سے، فعال بھارت ۔ امریکہ تعلقات مزید مستحکم ہوں گے۔
کامرس اور صنعت کی وزارتہ
نیتی آیوگ کے سابق وائس چیئرمین ڈاکٹر اروند پنگریہ اور کولمبیا یونیورسٹی کے پروفیسر کا ’’تجارت کے تئیں کھلاپن: اقتصادی اور پالیسی غور و خوض‘‘ کے موضوع پر حکومت ہند کے سکریٹریوں سے خطاب
تجارت کی اہمیت کے بارے میں حکومت میں اعلیٰ سطح پر بہتر بیداری پیدا کرنے کی ضرورت پر وزیر اعظم کے وژن کو آگے بڑھانے کے پروگرام
کا یہ لیکچر ایک حصہ ہے
ڈاکٹر پنگریہ کا برآمدات پر مبنی ترقی کی اہمیت اور درآمدی متبادل، برآمدی مسابقت، اور تجارتی نرم کاری میں ایف ٹی اے کے کردار پر نظر ثانی کی ضرورت پر زور
محکمہ تجارت ، تجارت اور صنعت کی وزارت، حکومت ہند نے آج نئی دہلی میں حکومت ہند کے سکریٹریوں کے لیے ’’تجارت کے تئیں کھلاپن: اقتصادی اور پالیسی غور و خوض‘‘ کے موضوع پر پر ایک پروگرام کا اہتمام کیا۔ یہ پروگرام عزت مآب وزیر اعظم کے اس اقدام کا حصہ ہے جس کا مقصد حکومت میں اعلیٰ سطح پر تجارت کی اہمیت اور نمو کو تیز کرنے میں برآمدات کے کردار کے بارے میں بہتر آگاہی پیدا کرنا ہے۔ یہ جامع ترقی کے انجن کے طور پر اور ہندوستانی مقامی مصنوعات کے لیے عالمی منڈیوں کی تلاش کے زیر سایہ وزیر اعظم کے برآمداتی اہداف میں سے بھی ایک ہے۔
اسی مناسبت سے، کامرس کے محکمہ نے تجارت اور برآمدات کے اقتصادی، پالیسی اور قانونی پہلوؤں اور مجموعی ترقی کو متاثر کرنے والے عوامل کے بارے میں حکومت ہند کے اندر بیداری اور صلاحیت کو بڑھانے کے لیے تین سطحی صلاحیت سازی اور حساسیت کے پروگرام سے متعلق ایک پہل کی منصوبہ بندی کی ہے۔
’’تجارت کے تئیں کھلاپن: اقتصادی اور پالیسی غور و خوض‘‘ کے موضوع پر افتتاحی اجلاس کا انعقاد کولمبیا یونیورسٹی امریکہ کے اکانومکس اور نیتی آیوگ، بھارت سرکار کے سابق وائس چیرمین پروفیسر ڈاکٹر اروند پنگریہ کے ذریعے بھارت سرکار کے سکریٹریوں کے لیے کیا گیا۔ ڈاکٹر پنگریہ نے برآمدات پر مبنی قیادت میں ترقی کی اہمیت اور درآمدی متبادل سے متعلق حکمت عملی پر نظر ثانی کی ضرورت، برآمدی مسابقت کو متاثر کرنے والے عوامل اور تجارتی لبرلائزیشن میں ایف ٹی اے کے کردار پر زور دیا۔ انہوں نے ایف ٹی اے کے بارے میں گفت و شنید کرتے ہوئے بھارت کے لیے آگے بڑھنے کے راستے اور عالمی معیشت میں ان کے کردار پر بھی روشنی ڈالی۔
حکومت ہند کے کابینہ سکریٹری جناب راجیو گوبا اس پروگرام کے مہمان خصوصی تھے اور انھوں نے افتتاحی کلمات ادا کیے، جس میں ایف ٹی اے کے کردار اور حکومت کے اقدامات جیسے کہ پی ایل آئی ، او ڈی او پی  کے بھارت کے 5 ٹریلین ڈالر کی معیشت اور مضبوط بین وزارتی تعاون اور ہم آہنگی کی ضرورت کے مقصد کو حاصل کرنے کے لیے ایف ٹی اے کے کردار پر روشنی ڈالی۔ انہوں نے کہا کہ کووڈ نے ہمیں ایک ملک اور ایک ذریعہ پر انحصار کرنے کے نقصانات کا احساس دلایا ہے۔ پہلے سیشن کے شرکاء میں حکومت ہند کی کئی وزارتوں/محکموں کے سکریٹری اور محکمہ تجارت کے سینئر افسران شامل تھے۔